钦定古今图书集成/明伦汇编/闺媛典/第361卷 > 泰娘
## 钦定古今图书集成/明伦汇编/闺媛典/第361卷 > 泰娘

按《容斋三笔》：刘梦得《泰娘歌》云：“泰娘本韦尚书家主
讴者。尚书为吴郡得之，诲以琵琶，使之歌。且无，携归
京师。尚书薨，出居民间，为蕲州刺史张愻所得，愻谪
居武陵而卒。泰娘无所归，地荒且远，无有能知其容
与艺者，故日抱乐器而哭。刘公为歌其事云：‘繁华一
旦有消歇，题剑无光履声绝。蕲州刺史张公子，白马’”
新到铜驼里。自言买笑掷黄金，月堕云中从此始。山
城少人江水碧，断雁哀弦风雨夕。朱弦已绝为知音，
云鬓未秋私自惜。举目风烟非旧时，梦寻归路何参
差。如何将此千行泪，更洒湘江斑竹枝。